Wrth ymgymryd â’r astudiaeth ddichonoldeb, aeth y Grŵp ati i chwilio am gyfraniadau gan nifer o gyrff a sefydliadau yn y diwydiant. Yn ogystal, gwnaeth y Grŵp ymgysylltu’n eang ar draws y sector bancio a chyllid, a hefyd gyda chyfryngwyr, academyddion a’r gymuned fusnes yn ehangach. Hoffwn ddiolch i’r holl unigolion a’r sefydliadau hynny sydd wedi cymryd rhan yn yr astudiaeth hon ac sydd wedi cyfrannu ati. Yn benodol, hoffwn ddiolch i’r Athro Jones-Evans ac aelodau’r grŵp am lunio’r gwaith cynhwysfawr hwn a hoffwn i’r diolch hwnnw fod ar gof a chadw.
In undertaking the feasibility study, the Group sought contributions from numerous industry bodies and institutions, engaged extensively across the banking and finance sector, as well as with intermediaries, academia and the wider business community. I would like to thank all of the individuals and organisations who have participated and contributed to this study, and in particular I would like to place on record my thanks to Professor Jones-Evans and the Members of the Group for producing this significant body of work.